

**"Қазақстан Республикасы Президентінің Архиві" республикалық мемлекеттік мекемесін көшіру туралы**

Қазақстан Республикасы Президентінің 2024 жылғы 26 қыркүйектегі № 660 Жарлығы.

|  |  |
| --- | --- |
|  | Қазақстан Республикасының Президенті мен Үкiметі актiлерiнiң жинағында жариялануға тиiс |

      ЗҚАИ-ның ескертпесі!

      Осы Жарлықтың қолданысқа енгізілу тәртібін 4-т. қараңыз.

      ҚАУЛЫ ЕТЕМІН:

      1. Қазақстан Республикасының Үкіметі 2025 жылғы 1 наурызға дейін "Қазақстан Республикасы Президентінің Архиві" республикалық мемлекеттік мекемесін Алматы қаласынан Астана қаласына көшіруді қамтамасыз етсін.

      2. "Қазақстан Республикасы Президенті Архивінің кейбір мәселелері туралы" Қазақстан Республикасы Президентінің 2022 жылғы 9 ақпандағы № 808 Жарлығына мынадай өзгерістер енгізілсін:

      1) 3-тармақ мынадай редакцияда жазылсын:

      "3. Архивтің штат саны 168 бірлік мөлшерінде белгіленсін.";

      2) жоғарыда аталған Жарлықпен бекітілген "Қазақстан Республикасы Президентінің Архиві" республикалық мемлекеттік мекемесінің ережесінде:

      7-тармақ мынадай редакцияда жазылсын:

      "7. Мекеменің орналасқан жері: Қазақстан Республикасы, 010000, Астана қаласы, Есіл ауданы, Мәңгілік Ел даңғылы, 15-үй.";

      26-тармақтың 10) тармақшасы мынадай редакцияда жазылсын:

      "10) Қазақстан Республикасы Президенті Әкімшілігінің Басшысымен және Қазақстан Республикасы Президенті Кеңсесінің бастығымен келісу бойынша – өзінің орынбасарларын және мекеме филиалдарының басшыларын, Қазақстан Республикасы Президенті Кеңсесінің бастығымен келісу бойынша мекеменің құрылымдық бөлімшелерінің басшыларын лауазымға тағайындайды және лауазымнан босатады;".

      3. Қазақстан Республикасының Үкіметі Қазақстан Республикасының заңнамасында белгіленген тәртіппен осы Жарлықтан туындайтын шараларды қабылдасын.

      4. Осы Жарлық, 2025 жылғы 1 қаңтардан бастап қолданысқа енгізілетін осы Жарлықтың 2-тармағының 1) тармақшасын және 2025 жылғы 1 наурыздан бастап қолданысқа енгізілетін осы Жарлықтың 2-тармағының 2) тармақшасын қоспағанда, қол қойылған күнінен бастап қолданысқа енгізіледі.

|  |  |
| --- | --- |
| *Қазақстан Республикасының*  *Президенті* | *Қ. Тоқаев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК